การเสียชีวิตของอะบู บักร์ อัลบัฆดาดี
ในวันที่ 26–27 ตุลาคม ค.ศ. 2019 ฝ่ายสหรัฐได้ดำเนินการปฏิบัติการเคย์ลา มูเอลเลอร์ ซึ่งเป็นปฏิบัติการทางทหารที่ตั้งชื่อตามเคย์ลา มูเอลเลอร์ ส่งผลให้อะบู บักร์ อัลบัฆดาดี ซึ่งเป็นผู้นำและผู้ประกาศตนเป็นกาหลิบแห่งองค์การก่อการร้ายรัฐอิสลามอิรักและลิแวนต์ (ISIL) ในขณะนั้นเสียชีวิต ปฏิบัติการดังกล่าวเกิดขึ้นในเขตชานหมู่บ้านบอรีชอ เขตผู้ว่าการอิดลิบ ประเทศซีเรีย ตามคำบอกเล่าของนายพล เคนเนธ "แฟรงก์" แมคเคนซี ผู้บัญชาการกองบัญชาการกลางสหรัฐ (CENTCOM) ที่คุมปฏิบัติการ เผยว่าบัฆดาดีฆ่าตัวตายพร้อมกับลูกสองคนเมื่อเขาจุดชนวนระเบิดเข็มขัดพลีชีพขณะพยายามหลบเลี่ยงกองกำลังสหรัฐในระหว่างการตีโฉบฉวย